paragraph_text: John Towner Williams (Floral Park, New York, 8. veljače, 1932.) američki je skladatelj, dirigent i pijanist. Glazbeni ga znalci i kritičari smatraju jednim od najznačajnijih skladatelja filmske glazbe svih vremena. Tijekom uspješne karijere, duge više od šest desetljeća, skladao je neke od najpopularnijih i prepoznatljivih filmskih partitura u filmskoj povijesti, uključujući Ralje, Obiteljska zavjera (posljednji film Alfreda Hitchcocka), serijal Zvjezdanih ratova, Superman, serijal o Indiana Jonesu, E.T. vanzemaljac, prva dva filma Sam u kući, Kuka, prva dva filma Jurskog parka, Schindlerovu listu, Spašavanje vojnika Ryana, prva tri nastavka serijala o Harry Potteru, Uhvati me ako možeš, Sjećanja jedne gejše, Put rata i drugi. Imao je dug i uspješan odnos s redateljem Stevenom Spielbergom, za kojega je skladao sve filmove osim filma Boja purpura.